
[bookmark: INNSTILLING]Kommunedirektøren sitt framlegg til vedtak:

Austrheim kommune viser til saksutgreiinga under som er kommunen sin formelle uttale knytt til Energidepartementet  si høyring på Kjernekraftutvalgets utredning NOU 2026:4 «Kjernekraft i Norge?» Det er i stor grad tema Kjernekraft i det norske energisystemet og Økonomi Austrheim kommune har sin uttale på.

Politisk handsaming
Saka skal avgjerast som ei uttalesak i kommunestyret.

Saka gjeld
Uttale frå Austrheim kommune knytt til at Energidepartementet den 8. april 2026 sende ut Kjernekraftutvalgets utredning NOU 2026:4 «Kjernekraft i Norge?» på høring. Uttalefrist er den 8. oktober 2026. Austrheim kommune sin uttala vil i hovudsak vera på tema kjernekraft i det norske energisystemet og økonomi.
Saksopplysningar

Austrheim kommune er positiv til at Kjernekraftutvalgets utredning NOU 2026:4 «Kjernekraft i Norge?» er kome på høyring. Kjernekraftutvalget vart oppnemd den 21. juni 2024 for å utgreia kjernekraft som ein mogeleg kraftkilde i Norge. Utvalet sine samla vurderingar er oppsummert i ein eigen avsluttande del, med utvalet sine tilrådingar. Av omsyn til høringsinstansane ber departementet om at me i høringssvaret merkar kva del av utgreinga det konkrete innspelet gjeld for. Departementet skriv følgjande her: Utvalgets rapport er strukturert i flere deler som utreder de ulike sidene av mandatet: 

-Hva er kjernekraft
-Utgangspunkter for og implikasjoner av introduksjon av kjernekraft i Norge
-Regulering og myndighetsorganisering
[bookmark: _Hlk231973236]-Kjernekraft i det norske energisystemet 
-Etiske sider og betydningen av samfunnsaksept
Utvalgets samlede vurderinger er oppsummert i en egen avsluttende del, med utvalgets anbefalinger. 

Kjernekraftutvalet uttalar og rår mellom anna til følgjande:
[bookmark: _Hlk231978295]• Utvalget vurderer at kjernekraft kan etableres, driftes og avvikles med lav risiko for
helse og miljø i Norge.
• Det vil ta minst 20 år å etablere kjernekraftproduksjon i Norge.
• Det er en stor og viktig beslutning om Norge skal bli et kjernekraftland, som må
bygge på vurderinger innen økonomiske, teknologiske og etiske sider.
• Dersom Norge skal satse på kjernekraft, krever det omfattende
myndighetsprosesser.
[bookmark: _Hlk231980637]• Kjernekraft i Norge er ikke samfunnsøkonomisk lønnsomt med dagens utsikter til
kostnader og markedspriser.
• Utvalget anbefaler derfor at det ikke allerede nå settes i gang en omfattende
prosess for introduksjon av kjernekraft i Norge.
• Utvalget anbefaler at det etableres et nasjonalt kompetanseprosjekt for å
muliggjøre en raskere introduksjon av kjernekraft dersom det blir aktuelt senere. Et
nasjonalt kompetanseprosjekt må gis et klart mandat.
• Norge bør investere i oppbygging av kritisk kompetanse og forskningsmiljøer.
• Utvalget foreslår at det bygges opp et begrenset, men målrettet fagmiljø innen
kjernekraftteknologi ved norske universiteter, og legges bedre til rette for deltakelse
i internasjonale forskningsprogram.
• Kompetanseprosjektet bør også undersøke mulighetene for et mer omfattende
[bookmark: _Hlk231980832]samarbeid med Sverige og Finland om regelverksutvikling, kompetansebygging,
forskningsinfrastruktur og kunnskapsutveksling på ulike områder.

Andre temaer er teknologistatus, kostnader og forsyningskjeder, forutsetninger for
kjernekraft i Norge, regulering og myndighetsorganisering, energisystemets rolle, etiske og
samfunnsmessige avveininger, og mer spesifikke anbefalinger.

Austrheim kommune sin uttala på tema kjernekraft i det norske energisystemet og økonomi er:

[bookmark: _Hlk231978384]Austrheim kommune synes rapporten er grundig og informativ, og me er samd med utvalet i at kjernekraft kan etableres, driftast og avviklast med låg risiko for helse og miljø i Norge. Me synes elles at råda til utvalet er for lite handlekraftig. Austrheim kommune meiner landet vårt må satsa og koma i gang med arbeidet med å få bygd ein del  små modulære kjernekraftverk no.  Då vil me unngå nedbygging av urørt og verdifull natur og redusera behovet for omfattande nettinvesteringar. Framtidig kraftforsyning og industriutvikling må tryggast i landet vårt, og då kan små modulære reaktorar (SMR) vera ein viktig del av dette. Då kan me byggje slike små modulære kraftverk nær industri og byar der kraftbehovet er størst. Det er såleis naturleg at me legg til rette for utbygging av SMR no, og ikkje ventar til 2040 slik Kjernekraftutvalet synes å meina. For å klara vedtatte nasjonale og regionale klimamål må me og satsa, og ikkje venta. 

Austrheim kommune ynskjer bygging av eit SMR i vår kommune/region og me har regulerte næringsområde som me meiner kan nyttast til dette føremålet. Utbygging av kjernekraft i vår region vil vera eit viktig bidrag til lokale og regionale behov og for vidare næring -og industriutvikling, men og for elektrifisering av person -og varetransport knytt til sjø og land.

Me meiner at kjernekraft i Norge vil vera samfunnsøkonomisk lønnsamt. Me ser ein del samfunnsøkonomiske aspekt som Kjernekraftutvalet i for liten grad har adressert. Dette omhandlar tilgang på tilstrekkeleg mengde stabil kraft til kraftkrevjande industri, verdien av bevaring av natur i kommunen, og mogelegheit for å bidra med kraft inn på det nasjonale nettet som vil ha klare positive samfunnsøkonomiske verdiar som utvalet med fordel kunne utdjupt grundigare.

Austrheim kommune meiner og at kostnaden med slike utbyggingar vert lågare enn kva utvalet meiner. Her støttar me oss til ein rapport frå IEA (International Energy Agency) som meiner at på grunn av  serieproduksjon, fleire leverandørar, standarisering og meir kompetanse fell kostnadane etter kvart som byggingen av kjernekraft vert teke oppatt. IEA meiner at kostnaden vert 40-80 % rimlegare enn kva Kjernekraftutvalet forutset. IEA viser mellom anna til erfaringar frå Sør-Korea og Frankrike her. IEA meiner og det vil verta bygd hundrevis av reaktorar i verda dei neste 20 åra. Austrheim kommune meiner såleis at den teknologiske utviklingen vil gjera kjernekraftverk rimelegare og samfunnsøkonomisk lønnsamt. Austrheim kommune har og etablert Fensfjorden Kjernekraft og forretningsmodellen her er basert på at det ikkje skal vera trong for statlege subsidier.

Austrheim kommune meiner at utbygging av kjernekraft i Norge krev sterk statleg styring, tydleg regulering og langsiktig nasjonal forankring. Tryggleik og avfallshandtering må vera eit statleg ansvar, det skapar tillit i lokalsamfunnet. Arbeidet med regulatoriske og institusjonelle rammer for kjernekraft i Norge må startast no. Kommunane sitt syn må involverast i utvikling av nytt regelverk for kjernekraft. Det er og viktig at både verts- og eigarkommunane får gode  inntekter av ein slik kraftproduksjonen og at næringslivet regionalt og lokalt vert prioritert tilgang til denne kraftproduksjonen. Austrheim kommune er samd med Kkernekraftutvalet i at kommunane difor må ha ei viktige rolle i planlegging, lokal forankring og beredskap i slike saker. 

Austrheim kommune meiner det og kan vera naturleg og å sjå på Thorium som ei viktig energikilde framover, dette som saltsmeltereaktorer i små modulære kjernekraftverk (SMR). Thorium er eit grunnstoff me har mykje av i Norge, og i samband med uttak av sjeldne og viktige jordmetaller i Fensfeltet i Telemark bør dei store mengdane med Thorium her som og då vert teke ut, nyttast som ein ressurs. I kombinasjon med berekraftig energi vil Norge då kunne møte eit framtidig kraftunderskot på ein god måte, og med eigne ressursar. Dette er enno ein uferdig teknologi, men utviklinga skjer fort framover på dette reaktorfeltet og. 

Austrheim kommune synes og som utvalet gjer at det er fornuftig at me etablerer samarbeid med Sverige og Finland om regelverksutvikling, kompetansebygging,
forskningsinfrastruktur og kunnskapsutveksling på ulike områder. 

Austrheim kommune vil peika på avtalen mellom Rolls-Royce SMR og Aker Solutions som viser at Norge har relevant kompetanse, og at Vestlandet kan dra nytte av sin lange erfaring frå olje- og gassindustrien. Austrheim kommune vil og framheva det sterke fagmiljøet på Mongstad. Å få på plass ein naturleg overføring av kunnskap, folk og fagmiljø frå oljeindustrien til kjernekraftindustrien er ikkje eit problem i vårt område. Eit hovedpoeng er at me må sikra arbeid og inntekter til kommunen etterkvart som olje- og gassindustrien avtek. For ein kommune som Austrheim gjev det difor svært liten meining å venta med å setja i gong tiltak som kan gjera det mogeleg. Å skaffa kompetent arbeidskraft til SMR i vår region ser me såleis ikkje på som ei stor utfordring. Det er naturleg at utdanninga og kompetansen i Norge framover tek inn dette fagområdet meir i dei ulike utdanningsløpa som er naudsynte her. Austrheim kommune ser fram til etablering av SMR i vår region og me vil bidra med å få dette på plass så fort som det er mogleg å etablera dette her. 








Kommunedirektøren si tilråding

Kommunedirektøren tilrå at saksutgreiinga er formell uttale knytt til NOU 2026: 4 -Kjernekraft i Norge.

